Mentol-sigarette word dalk verbanMentol-sigarette gaan dalk een van die dae nie meer in Suid-Afrika beskikbaar wees nie. Die Sentrale Dwelmowerheid het gesê Suid-Afrika sal waarskynlik internasionale praktyk volg en ‘n verbod op mentol-sigarette plaas. Peter Ucko, ŉ woordvoerder van die dwelmowerheid, het gesê hulle glo dat mentol-sigarette baie skadelik vir mense se gesondheid is. Die Europese Unie (EU) het vroeër vanjaar mentol-sigarette verban en beveel dat 65% van sigaretverpakking uit gesondheidswaarskuwings moet bestaan. Die EU wil ook hê dat die verpakking van alle tabakprodukte eenkleurig moet wees in ‘n poging om verkope te verminder. Bron: East Coast Radio